31.10.2022
EL
Επίσημη Εφημερίδα της Ευρωπαϊκής Ένωσης
L 282/719 ΠΑΡΑΡΤΗΜΑ 1
Σε περίπτωση παραπομπής στο παρόν παράρτημα, το γεωργικό στοιχείο («EA»), καθώς και, κατά περίπτωση, ο πρόσθετος δασμός για τα διάφορα ζάχαρα («AD S/Z») ή ο πρόσθετος δασμός για το αλεύρι («AD F/M»), προσδιορίζονται με βάση την περιεκτικότητα του εν λόγω προϊόντος σε: — λιπαρά του γάλακτος, — πρωτεΐνες γάλακτος, — ζαχαρόζη/ιμβερτοποιημένο ζάχαρο/ισογλυκόζη, — κάθε είδους άμυλο/γλυκόζη.
Στο εμπόρευμα αυτό αντιστοιχεί συμπληρωματικός κωδικός, καθοριζόμενος με βάση τον πίνακα 1 που δίδεται κατωτέρω.
Κατά τον υπολογισμό της περιεκτικότητας σε σακχαρόζη/ιμβερτοσάκχαρο/ισογλυκόζη για τον προσδιορισμό του σωστού γεωργικού συστατικού εντός των οικείων διακρίσεων σε περιπτώσεις που δεν δηλώνεται ή/και δεν διαπιστώνεται σακχαρόζη ή γλυκόζη, η ποσότητα που πρέπει να περιληφθεί στον υπολογισμό της υποσημείωσης (3) του πίνακα 1 είναι η ποσότητα της φρουκτόζης εκφραζόμενη σε σακχαρόζη.
Το εφαρμοζόμενο στο εμπόρευμα γεωργικό στοιχείο (σε ευρώ για 100 kg καθαρού βάρους) καθορίζεται στη στήλη 2 του πίνακα 2.
Οι πρόσθετοι δασμοί στα διάφορα ζάχαρα («AD S/Z») (σε ευρώ για 100 kg καθαρού βάρους) της στήλης 3 του πίνακα 2 δεν εφαρμόζονται ολόκληροι παρά μόνον εφόσον το δασμολόγιο προβλέπει παραπομπή στο παράρτημα 1 με την ένδειξη «AD S/Z».
Οι πρόσθετοι δασμοί αλεύρων («AD F/M») (σε ευρώ για 100 kg καθαρού βάρους), που αναφέρονται στη στήλη 4, δεν εφαρμόζονται ολόκληροι παρά μόνον εφόσον το δασμολόγιο προβλέπει παραπομπή στο παράρτημα 1 με την ένδειξη «AD F/M».